CELEX: 22012D0134
Language: et
Date: 2012-07-13 00:00:00
Title: EMP Ühiskomitee otsus nr 134/2012, 13. juuli 2012 , millega muudetakse Euroopa Majanduspiirkonna lepingu XIII lisa ( „Transport” )

8.11.2012   
            
            
               ET
            
            
               Euroopa Liidu Teataja
            
            
               L 309/15
            
         EMP ÜHISKOMITEE OTSUS
   nr 134/2012,
   13. juuli 2012,
   millega muudetakse Euroopa Majanduspiirkonna lepingu XIII lisa („Transport”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP ühiskomitee 15. juuni 2012. aasta otsusega nr 113/2012 (1).
            
         
               (2)
            
            
               EMP ühiskomitee otsusega nr 75/2010 (2) inkorporeeriti EMP lepingusse komisjoni 26. jaanuari 2010. aasta määrus (EL) nr 72/2010, millega nähakse ette lennundusjulgestuse valdkonnas korraldatavate komisjoni inspekteerimiste kord (3).
            
         
               (3)
            
            
               Et tagada määruse (EL) nr 72/2010 ühetaoline kohaldamine kogu Euroopa Majanduspiirkonnas, tuleks XIII lisa muuta nii, et võimaldada komisjoni ja EFTA järelevalveameti koostööd,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu XIII lisa punkti 66hc (komisjoni määrus (EL) nr 72/2010) muudetakse järgmiselt:
   
               1)
            
            
               praegusele kohandusele antakse tähis a;
            
         
               2)
            
            
               kohanduse a järele lisatakse järgmine kohandus:
               
                           „b)
                        
                        
                           Artikli 6 lõikesse 2 lisatakse järgmine lõik:
                           „Oma vastavate ülevaatuste käigus võib komisjon kasutada EFTA riikide loetletud riiklikke audiitoreid ning EFTA järelevalveasutus võib kasutada EL liikmesriikide loetletud riiklikke audiitoreid.
                           Kontrollide käigus võivad komisjon ja EFTA järelevalveamet kutsuda teineteist osalema vaatlejatena.” ”
                        
                     
         Artikkel 2
   Käesolev otsus jõustub 14. juulil 2012 tingimusel, et kõik lepingu artikli 103 lõikes 1 ettenähtud teated on EMP ühiskomiteele esitatud (4).
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 13. juuli 2012
      
         
            EMP Ühiskomitee nimel
         
         
            eesistuja
         
         Atle LEIKVOLL
      
   
   
      (1)  ELT L 270, 4.10.2012, lk 37.
   
      (2)  ELT L 244, 16.9.2010, lk 32.
   
      (3)  ELT L 23, 27.1.2010, lk 1.
   
      (4)  Põhiseadusest tulenevaid nõudeid ei ole nimetatud.